Diari Oficial de la Generalitat Valenciana


Sumari del DOGV 2238, del 30-03-1994 (1994/831020)

ACORD de 22 de març de 1994, del Govern Valencià, pel qual cessa un membre del Consell d'Administració de l'Institut Valencià d'Habitatge, SA, i es nomena un nou membre integrant del consell esmentat.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2238

Data del DOGV
:   30-03-1994

Secció del DOGV
:   AUTORITATS I PERSONAL

Número del document
:   1994/831020


Data del document
:   22-03-1994

Organisme emissor


Tipus de document
:   Acord

ACORD de 22 de març de 1994, del Govern Valencià, pel qual cessa un membre del Consell d'Administració de l'Institut Valencià d'Habitatge, SA, i es nomena un nou membre integrant del consell esmentat. [94/2030]  
El Govern Valencià, en la reunió del dia 22 de març de 1994, adoptà l'acord següent:  
Segons l'article 21.b) de la Llei de la Generalitat Valenciana 5/1983, de 30 de desembre, correspon al Govern Valencià designar les persones que han de formar part dels òrgans d'administració de les empreses públiques dependents de la comunitat autònoma, llevat que una llei n'atribuesca la designació a un altre òrgan.  
La Generalitat Valenciana és la sòcia fundadora única de l'Institut Valencià d'Habitatge, SA, és per això que el Govern Valencià pot constituir-se en Junta Universal d'Accionistes d'aquest i nomenar els membres del Consell d'Administració, segons el que estableixen els estatuts d'aquesta societat.  
L'article 131 del Reial Decret Legislatiu 1564/1989, de 22 de desembre, que aprovà el text refós de la Llei de Societats Anònimes, estableix que la separació dels administradors podrà acordar-la en qualsevol moment la junta general.  
En virtut d'això, el Govern Valencià, constituït en junta universal d'accionistes de l'Institut Valencià d'Habitatge, SA, accepta aquests punts com a ordre del dia de la reunió:  
1. Cessament com a membre del Consell d'Administració del Sr. Francisco Oltra Climent.  
2. Designació com a membre del Consell d'Administració del Sr. Jesús Esteban García, director general de l'Institut Valencià d'Estadística.  
3. Facultar el president del Consell d'Administració perquè execute els acords presos en aquesta reunió, amb aquesta finalitat ha d'atorgar les escriptures públiques corresponents i les correccions necessàries fins aconseguir-ne la inscripció en els registres oportuns.  
4. Autorització al secretari del Consell d'Administració perquè certifique el contingut de l'acta d'aquesta junta universal d'accionistes i els acords que s'hi adopten.  
Com que es tracta d'una societat pública de la Generalitat Valenciana, i aquesta és l'únic soci, i ja que es troba present tot el capital de la societat, s'acorda per unanimitat donar el carácter de junta universal d'accionistes a aquesta reunió.  
Després de la deliberació dels assumptes de l'ordre del dia i sense que s'haja sol·licitat constància de cap de les intervencions dels assistents, el Govern Valencià, després del debat oportú, com a junta universal d'accionistes de l'Institut Valencià d'Habitatge, SA,  
ACORDA  
Primer  
El cessament, com a membre del Consell d'Administració, del Sr. Francisco Oltra Climent.  
Segon  
Designar com a membre del Consell d'Administració el Sr. Jesús Esteban García, director general de l'Institut Valencià d'Estadística.  
Tercer  
Facultar el president del Consell d'Administració perquè execute els acords presos en aquesta reunió, amb aquesta finalitat ha d'atorgar les escriptures públiques corresponents i les correccions necessàries fins aconseguir-ne la inscripció en els registres oportuns.  
Quart  
Autoritzar el secretari del Consell d'Administració perquè certifique el contingut de l'acta d'aquesta junta universal d'accionistes i els acords que s'hi adopten.  
Aquests acords es transcriuen literalment.  
No havent-se tractat més assumptes que els designats a l'ordre del dia, s'aprova aquesta acta de la junta universal d'accionistes de l'Institut Valencià d'Habitatge, SA.  
Aquest acord es publicarà al Diari Oficial de la Generalitat Valenciana.  
València, 22 de març de 1994  
El conseller secretari del Govern Valencià,  
LUIS BERENGUER FUSTER